આપણે કોઈ પ્રતિજ્ઞા લેવી હોય તો મન, વચન અને કર્મ એમ ત્રણ શબ્દો વાપરીએ છીએ. આમાં શરીર, વચન મતલબ ભાષા અને મન મતલબ વિચારો કે બુદ્ધિ ત્રણે સંલગ્ન થઈ જાય. કૃત્ય પાછળ શારીરિક ક્રિયા, ભાષા અને વિચારો તો હોય છે. આમાં બુદ્ધના કહેવા પ્રમાણે ઍક્શન મતલબ આચરણ કે કૃત્ય પાછળ બે વસ્તુ હોય છે એક તો ઉઘાડી વર્તણૂક(bare behaviour) અને તે વર્તણૂક પાછળનો હેતુ. આમ સીધી વર્તણૂક નહિ પણ તે વર્તણૂક કે આચરણ પાછળનો હેતુ બુદ્ધના હિસાબે કર્મ છે અને તે કર્મ તમારા ચારિત્ર્યનાં ઘડતરની કૂંચી છે.